Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: Tpt.: tõkepiacról szóló 2001. évi CXX. törvény.
Paragraph Index: 1558

1. pontja szerinti követelések és tartozások. Látra szóló és folyószámla betét: a folyószámla betét a – nem lekötött – folyószámlán kialakult pozitív egyenleg. A látra szóló betétek közé soroljuk a nem folyószámlához kapcsolódó lekötetlen betéteket, az egy napra lekötött betéteket, a hitelintézet által kibocsátott utazási csekket, valamint az elektronikus pénz használatával összefüggésben elõre kifizetett, nem lekötött pénzösszegeket (elektronikus pénzt), valamint a látra szóló takarékbetéteket is. (Az egy napos futamidõ munkanapban értendõ.) Látra szóló betétnek kell tekinteni a futamidõ nélküli betétet is (a betéti okiratokat kivéve). Lejárat szerinti bontás: A Felügyeleti mérlegben szereplõ tételeket mindig eredeti lejáratuk alapján kell a lejárati kategóriákba sorolni. Nem befolyásolja a lejárat szerinti besorolást, ha az instrumentum lejárata munkaszüneti vagy bankszünnapra esik, és ezért a teljesítés az azt követõ munkanapon történik meg. – rövid lejárat: az instrumentum lejárata  1 év, – hosszú lejárat: az instrumentum lejárata > 1 év, Az adott ügyletet abba a lejárati kategóriába kell sorolni, amely a betétszerzõdésben vagy az általános üzleti feltételekben minimális lekötési idõként megjelenik. Lekötött betét: az egy napnál hosszabb idõre lekötött betétek. A két éven túli lekötésû betétek tartalmazhatnak nyugdíj-elõtakarékossági számlákat is. A futamidõ nélküli betéteket (a betéti okiratokat kivéve) a látra szóló betétek közé kell sorolni. Nem forgatható értékpapír: azon hitelviszonyt megtestesítõ értékpapírok, amelyek tulajdonjogának átruházása korlátozott, azaz vagy jogszabály tiltja eladásukat, vagy szervezett piac hiányában tulajdonosuk nem tudja eladni azokat. A magyar gyakorlatban korlátozottan forgalmazhatónak a zártkörû, és az átváltoztatható kötvényeket tekintjük. Nettó érték (nettó adat): a Hpt.-ben meghatározottak szerinti érték. Opciós ügyletek: vételi opció és/vagy eladási opció. Rezidens: magyar rezidens (belföldi) az, akire, illetve amelyre teljesül az a feltétel, hogy közvetlen gazdasági érdeke (állandó lakhelye, telephelye, termelése stb.) elsõdlegesen Magyarország gazdasági területéhez kapcsolódik, valamint az a gazdasági egység, amely valamely gazdasági tevékenységet tartósan – egy évnél hosszabb ideig – végez az adott ország területén. A mindenkor hatályos cégjogi szabályok alapján Magyarországon bejegyzett cégek – cégformára tekintet nélkül1 – rezidensnek minõsülnek. Természetes személyek esetében a magyarországi tartózkodás idõtartama a mérvadó. A nem természetes személyek esetében a döntõ elhatárolási ismérv, hogy az adott gazdálkodó egység rendelkezik-e a KSH egységes azonosító jelével (melyet a cégjegyzék is tartalmaz), vagy sem. A rezidensi státusz szempontjából közömbös, hogy a deviza, adó, vám stb. szabályok szerint a rezidenst egyéb kedvezmények is megilletik (így pl., ha egyben devizakülföldinek is minõsül, és/vagy „off shore” státusza alapján reánézve kedvezõbb adózási szabályok érvényesek). A gazdasági terület nem tartalmazza idegen államoknak és nemzetközi szervezeteknek az adott államba beékelt – kormányzati, diplomáciai, kereskedelmi, kulturális, katonai stb. képviseletek – területét. A vámszabadterületi társaság, valamint a devizára vonatkozó jogszabály, illetve az MNB elõírása által meghatározott társaság devizakülföldi, de a jelentések elkészítése szempontjából rezidens, mivel

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes